KLUBI 700
yli 500-kiloinen hevonen rysähti Roger Cheshiren päälle.
Se mursi hänen lantionsa kahtia.
Yksi virhe maksoi melkein hänen henkensä.
Mikä se oli ja miten se johti hämmästyttävään ihmeeseen?
Hän on pikkuveljeni. En kestänyt nähdä häntä sellaisena.
Minä ja Sarah olisimme tehneet mitä vain -
saadaksemme hänen sietämättömän kipunsa lakkaamaan.
Greg ja Roger Cheshire kasvoivat El Doradossa, Arkansasissa.
Roger kiintyi hevosiin siellä.
Hän harjoitteli ja ratsasti kilpailuissa ja rodeoissa.
Kesäkuussa 2010 hänen tyttärensä hevonen käyttäytyi oudosti.
Hän nousi sen selkään selvittääkseen syyn.
Tartuin satulatappiin ja heilautin itseni hevosen päälle -
tyttäreni tultua alas.
En laskenut jalustimia alas. Tämä päätös olisi voinut maksaa henkeni.
Hevonen nousi takajaloilleen ja romahti Rogerin päälle.
Sarah-vaimo muistaa tuon hetken: -
Muistan, kuinka hän huusi todella kovaa.
Käännyin ja hän oli maassa.
Jalkani olivat levällään, ja painava hevonen rojahti oikealle jalalleni.
Se ei murtanut jalkaa tai selkää, mutta se mursi minut kahtia.
Hän karjui. Se kuulosti pahalta.
Roger kuljetettiin helikopterilla Little Rockin terveyskeskukseen.
Kirurgit ruuvasivat hänen lantionsa kasaan.
Hänen lantionsa oli kuin avoin halkio.
He näyttivät röntgenkuvan ruuvatusta lantiosta.
Minusta se oli Jumalan ihme.
Ei ollut mitään mahdollisuutta että hän kävelisi jälleen.
Roger halvaantui. Hän sai leikkauksen jälkeen verenmyrkytyksen.
Toivo paranemisesta hupeni.
Hän oli ollut sairaalassa pitkään, ja hänen ajateltiin paranevan.
Sitten hän sai verenmyrkytyksen, ja kaikki paheni.
Hän pystyi tuskin puhumaan ja sanoi, ettei jaksanut enää taistella.
Kuiskasin hänelle: "Minä taistelen puolestasi, Roger."
Se on ainoa kerta elämässäni kun hän on ollut rajaviivalla -
ja todennut, ettei jaksa enää.
Taistelu Rogerin elämästä jatkui, ja koko kaupunki rukoili hänen puolesta.
Moni ystävä ajoi meille sinä yönä. He tiesivät, kuinka paha tilanne oli.
He tukivat meitä, ja me tunsimme rukouksen voiman.
Kaikki olivat huolissaan. Hänen luonaan vierailtiin kaiken aikaa.
Eri seurakunnat rukoilivat hänen puolestaan.
En voi kuvitella, millaista se olisi ollut ilman Herraa.
Roger toipui ihmeellisesti verenmyrkytyksestä -
aloitti kuntoutuksen.
Fysioterapeutti Clint Rhoads muistaa Rogerin innon kävellä jälleen.
Minun tavoitteeni oli saada hänet tekemiensä asioiden pariin.
Ratsastaminen, kävely, asiat, joita me pidämme itsestään selvinä.
Roger ei kuitenkaan kävellyt vielä kuukausien terapian jälkeenkään.
Sitten hän sai ajatuksen.
Voin elää sen kanssa, että Jumala muutti elämäni, -
mutta en sen kanssa, etten olisi yrittänyt.
Sanoin Clintille, että menen kotiin, osta minulle pyörä.
"Pyörän? Sinähän olet halvaantunut." Sanoin ymmärtäväni sen.
Asetin tavoitteeni hullun kauaksi. Vain suuri Jumala voi vaikuttaa, -
ja pieni maan matonen minä haluan kävellä surkeammin kuin kukaan.
Voin ainakin yrittää kääntää koko asian ympäri.
Roger on hyvin päättäväinen henkilö. Hän ei tunne sanoja "ei" ja "en pysty".
Jos häntä pyytää tekemään yhden toiston, hän tekee kymmenen.
En epäillyt, etteikö hän saavuttaisi tavoitteensa.
Rogerilla oli se, mikä ihmisillä on, tahto.
Jumala teki loput.
Raastavan työn ja rukousten avulla Roger käveli jälleen, -
pyöräili ja lopulta myös juoksi.
Yksi este oli kuitenkin vielä ylitettävänä.
Sanoin vaimolleni haluavani taas hevosen selkään.
Hän kysyi, miksi.
Minä halusin nauttia elämästä taas täysillä ja tehdä jotain.
Minun oli mielenterveyteni takia noustava taas satulaan, -
ja se oli parasta, mitä koskaan oli tapahtunut.
Rakkaus ratsastamiseen syttyi jälleen.
Hänen terveytensä oli parantunut niin paljon, -
että 2 vuotta onnettomuudesta hän juoksi 5 000 metrin kilpailun.
Kaikki antavat parantumisesta kunnian Jumalalle.
Rukous on suurin tekijä tässä. Se auttaa kaikkia, ei vain Rogeria.
Se auttaa niitä, jotka odottavat Jumalaa. Hoitajia, lääkäreitä, kaikkia.
Kaikessa on kyse rukouksesta ja siitä, että sallit Jumalan toimia elämässäsi.
Sadat rukoilivat veljeni puolesta.
Hän ei olisi keskuudessamme ilman rukousta. Uskon siihen vakaasti.
Se oli hyvin vakava loukkaantuminen, joka olisi voinut kääntyä toisinkin.
Olen samaa mieltä Rogerin vaimon kanssa. Rukous muuttaa asioita.
Rukouksella on väliä.
Uskovien ystävien ihana puoli on siinä, että he kerääntyvät yhteen, -
kun jotain on vialla.
Raamattu sanoo että kun kaksi tai useampi kokoontuu yhteen, -
rukouksilla on ylimääräistä voimaa. Haluamme tulla yhteen kanssanne, -
ja haluamme rukoustemme yhtyvän teidän rukouksiinne, mitä ne ovatkaan.
Toivottavasti Rogerin tarina rohkaisi uskoasi.
Meillä on myös muita tarinoita.
Peggy asuu Colchesterissa Vermontissa.
Hänellä alkoi parikymppisenä rannekanavan ahtauman oireet.
Hän kärsi yhä 63-vuotiaana tästä kivuliaasta taudista.
Hän katsoi Klubi 700 -ohjelmaa 17. syyskuuta 2021, -
jolloin Gordon rukoili niiden puolesta, joilla oli käsivaivoja.
Sanoit, että tunsit kätesi tärähtävän kuin sähkön voimasta -
ja että se on Jumalan parantava voima, -
joka parantaa rystyset ja tulehduksen nyt.
Peggyn mukaan hänellä ei ole ollut enää kipuja tuon jälkeen.
Herralle kiitos! Bonnie Sundancesta Wyomingista katsoi ohjelmaamme.
Terry sanoi: "Jollekulle on kertynyt nestettä sydämen ympärille, -
ja se on vakava tila. Jumala parantaa sairautesi.
Tunnet, kuinka tuo paino putoaa ja energiasi palautuvat.
Ala ylistää ja kiittää Häntä nyt." Bonnie otti sen uskossa vastaan.
Seuraavan CT-kuvauksen yhteydessä lääkäri sanoi sydämen parantuneen.
Eikö olekin mahtavaa?
Kuinka vastaanottaa ihme? Tee se kiittäen.
Hän sanoo sanassaan: "Tulkaa luokseni kiittäen."
Se on Jumalan tahto Kristuksessa sinua varten.
Tehdään siis niin. En pyydä sinua kiittämään ongelmista, -
kiitä Häntä ratkaisusta. Hän on ratkaisu.
Kun ongelmat ja vaikeudet tulevat, kenen puoleen sinä käännyt?
Etsit vastausta, ja kuka on se vastaus? Jeesus.
Hän on vastaus kaikkiin inhimillisiin tarpeisiin.
Hän odottaa, että käännyt Hänen puoleensa.
Tunnista, että Hän on vastaus ja ratkaisu.
Pyydä Häntä tulemaan, niin Hän toimii.
Raamattu: "Kun kaksi tai useampi on kokoontunut minun nimessäni, -
siinä minä olen heidän keskellänsä." (Matt. 18:20). Me teemme näin nyt.
Me olemme se teidän kaksi tai useampi.
Olemme kerääntyneet yhteen Hänen nimessään ja julistamme -
Hänen pelastustaan, parantamistaan, auktoriteettiaan, -
ristiinnaulitsemistaan ja haavojaan.
Julistamme, että Hänen haavojensa kautta te olette parannetut.
Rukoilemme ja uskomme, ja Jumala tekee loput.
Rukoile kanssamme.
Jumala, Kaikkivaltias, me tulemme eteesi, -
sillä Sinä olet vastaus kaikkiin tarpeisiimme.
Me kiitämme Sinua.
Sinä annat vastauksen tarpeisiimme ennen kuin ehdimme kysyä.
Sinä olet jo antanut sen.
Sinun haavojesi kautta me olemme parannetut.
Me kiitämme Sinua rukous- vastauksista ja läsnäolostasi.
Ojenna kätesi ja tee ihmeitäsi.
Anna Sinun kirkkautesi ilmestyä kehoissamme nyt, Herra.
Tulkoon sinun valtakuntasi.
Tapahtukoon Sinun tahtosi kehoissamme nyt.
Me pyydämme sitä, mitä Sinä olet meille tarkoittanut ja taivaassa tekevä.
Me pyydämme tuota tahtoasi tapahtuvaksi kehoissamme nyt.
Me kiitämme siitä ja otamme sen vastaan Jeesuksen nimessä.
Jollakulla on ongelma happorefluksin kanssa.
Olet ottanut paljon lääkkeitä siihen. Olet kokeillut paljon asioita sen takia.
Jumala parantaa sen.
Hän kykenee ennallistamaan ruokatorven aukon mahalaukkuun.
Hän pystyy sulkemaan sen niin, ettei se tuota vahinkoa enää.
Tunsit juuri jotain tapahtuvan. Ole parannettu Jeesuksen nimessä.
Olkoon ruokatorvesi toiminta normaalia.
Ei vahingoittuneita soluja eikä ongelmia, -
vaan kaikki on niin kuin Jumala on tarkoittanut alusta saakka.
Ole parannettu ja ehjäksi palautettu.
Jollakulla on, en tiedä miksi, mutta liian vähän selkäydinnestettä.
Jumala parantaa tilasi juuri nyt, -
ja mikä sen aiheuttaakaan, Jumala pysäyttää sen nyt.
Kaikki palaa ennalleen. Ala ylistää Häntä nyt, olet saanut vastauksen.
Jollakin lähtee hiuksia päästä, ei kokonaan vaan tupoissa.
Sinulla on lähes kaljuja kohtia päässä. Hiuksesi kasvavat jälleen, -
ja on kuin vaivaa ei olisi koskaan ollutkaan, Jeesuksen nimessä.
Joku kärsii turvonneista onteloista.
En tiedä, johtuuko se allergiasta vai tulehduksesta, -
mutta tästä tiedät, että puhun sinulle: -
olet laittanut jääpusseja yläposkillesi laskeaksesi turvotusta.
Jumala parantaa sen. Hän on kykenevä. Usko Häneen.
Et ole edes rukoillut asian puolesta, mutta kohota kätesi ja kiitä Häntä.
Kiitos, että paransit minut ja kutsuit minua. Kiitos.
Tunsit tämän juuri koko kasvojesi alueella.
Sinut on muutettu, eikä se enää tapahdu.
Ole parannettu Jeesuksen nimessä.
En tiedä, onko kyseessä sama henkilö, -
jolla oli vähän selkäydinnestettä, -
mutta selkärankasi on mennyt kaarelle ajan myötä.
Tunnet, kuinka Jumala suoristaa sen. Se, mikä oli taipunut, tulee suoraksi, -
ja voit seistä suorassa. Ota tämä Jeesuksen nimessä vastaan.
Jollakulla on oikea lonkka vahingoittunut. Olet pyörätuolissa.
Käyt läpi kivuliasta kuntoutusta.
Jumala peruuttaa tuon kaiken ja parantaa sinut juuri nyt.
Jeesuksen nimessä tulkoon lonkka ehjäksi ja kokonaiseksi jälleen.
Saat taas kävellä vapaasti ilman kipua ja epämukavuutta -
Jeesuksen nimessä.
Herra me kiitämme Sinua uhrauksestasi ja rististä.
Me kiitämme ylösnousemuksesta ja rakkaudestasi.
Me kiitämme kaikesta, mitä olet tehnyt ja teet, -
sekä suunnitelmista, joita Sinulla meidän varallemme on. Kiitos, Herra.
Jeesuksen nimessä. Aamen.
Jos olet kokenut parantumisen, kerro meille. Soita meille.
Rukoilemme puolestasi, olemme täällä 24/7.
Vain soitto, ja meillä on kunnia ja etuoikeus rukoilla puolestasi.
Seuraavaksi: Tämä "villikissa" kylvi pelkoa vastustajien sydämiin, -
kunnes syöpä lannisti hänet.
Mistä hän sai voiman taklata kuolettavan tautinsa -
ja tehdä menestyneen paluun kentille? Hän kertoo siitä kohta.
Jokaisessa lapsessa asuu sankari.
Johtaja.
Ystävä muille.
Hän, joka auttaa muita.
Hän, joka toimii oikein.
Unelmoi siitä, mitä voisi olla. Silti he tarvitsevat apuamme.
Mitä minä nyt teen?
Mitä minä sanon?
Miten minun pitäisi tuntea? - Superkirja antaa vastauksia.
Esimerkit ovat lapsille tuttuja ja helppoja ymmärtää.
Se opettaa Jumalan sanaa lapsille. Liity Superkirja -kerhoon.
Saat uusimmat jaksot heti, kun ne ilmestyvät.
Hanki Superkirja ja katso, kuinka ihmeitä tapahtuu.
Miken ja Marthan liiketoiminta ei ole kärsinyt pandemiasta huolimatta.
Itse asiassa se on viime vuoden aikana vain kasvanut.
Mikä on heidän menestyksensä salaisuus? Katsotaan.
Mike ja Martha Bryan ovat aina nauttineet ihmisten auttamisesta.
He kasvoivat seurakunnassa, jossa opetettiin kymmenyksistä.
Silti se tuntui enemmän velvollisuudelta kuin ilolta.
Annoin kymmenykset, koska koin, että niin pitää tehdä.
Sydän ei ollut mukana siinä.
Vuosia pelkäsin antaa niin paljon kuin sisimmässäni oikeasti tiesin.
Avioitumisen jälkeen heidän sydämensä muuttuivat.
He halusivat antaa enemmän ja osallistuivat Operation Blessingiin.
Halusimme rahamme auttaa avun tarpeessa olevia.
Haluaisimme olla kentällä, -
mutta rahamme saa paljon enemmän aikaan kuin me itse voisimme tehdä.
On hienoa tietää, että voimme vaikuttaa, -
vaikka emme ole fyysisesti paikalla.
Olemme antaneet resursseja auttaa avun tarpeessa olevia.
Mike ja Martha ovat talotarkastusyrittäjiä.
Martha hoitaa myös tilinpidon.
Hän on nähnyt, miten Jumala on huolehtinut heidän yrityksestään.
Aina ei ole ollut helppoa. Katson joskus viikkoa, ja se näyttää laihalta.
Silloin mietin, voimmeko antaa niin paljon.
Silloin, kun kalenteri näyttää laihalta, -
Jumala avaa ovia, ja puhelimet soivat.
Sydämen muutoksen jälkeen ovat kasvaneet yritys ja lahjoitusten määrä.
Sen jälkeen, kun aloimme antaa CBN:lle, -
olemme saaneet paljon siunauksia.
Liiketoimemme on kasvanut luultavasti vähintään 150 prosentilla.
Mitä enemmän me annamme, sitä enemmän meitä on siunattu.
He ovat ottaneet CBN:n osaksi päivittäistä elämäänsä.
Martha aloittaa päivänsä CBN:n sovelluksen hartaushetkellä.
Se on rauhoittavaa ja asettaa rytmin päivälle.
Pidän Klubi 700:n ja Pat Robertsonin katsomisesta.
Sieltä saa kristillisen näkemyksen maailman ja maamme tapahtumiin.
Voin luottaa kuulemaani. - Luottamus on ollut avain, -
kun he ovat tehneet antamisesta prioriteetin.
Jumala on toiminut heidän puolestaan jopa vaikeina pandemian aikoina.
Monet kuntotarkastajat joutuvat kamppailemaan.
Korona ei ole vaikuttanut toimintaamme, -
se on luultavasti vain lisääntynyt.
He rohkaisevat muita ottamaan uskon askelia -
ja antamaan sydämestä, niin Jumala toimii.
Anna jotain ja katso, mitä Jumala tekee lahjallasi.
Kaksi kolmasosaa elämästäni olin vastentahtoinen -
enkä luottanut Jumalaan. Elämäni muuttui antamisen myötä.
Ota sinäkin se askel. Tee se loikka, ja et tule katumaan.
Rakastan Michaelin rehellisyyttä.
Hän sanoi olleensa vastentahtoinen, eikä uskonut lupauksiin.
Hän halusi pitää asioista kiinni eikä halunnut olla antelias.
Hän ei halunnut laittaa Jumalaa eikä antamista etusijalle.
Mutta kuulitte todistuksen, ja se kertoo Jumalan uskollisuudesta -
ja siitä, kuinka Hän valvoo sanaansa ja toteuttaa sen.
Mahtava lupaus! Jos et ole tarttunut siihen, rohkaisen sinua siihen.
Lupaus on tämä: Jos tottelet minua ja annat minun auttaa, -
silloin sinulla on oleva runsaasti. Miten totella Häntä?
Sano: tässä ovat kymmenykseni, uhrini, elämäni. Haluan olla antelias.
Kun ymmärrät, että evankeliumin ytimessä on antaminen, -
"Niin on Jumala maailmaa rakastanut että Hän antoi" (Joh. 3:16), -
kun tämän ymmärrät, saat läpimurron ja sinusta tulee antelias jakaja.
Etsit mahdollisuuksia antaa omastasi.
Et yritä enää pidätellä, vaan olla antelias.
Kun toimit, ihania asioita voi tapahtua.
Tämä ei ole on-off-asia tai satunnainen juttu.
Jos haluat aloittaa ja olla antelias jakaja, soita meille.
Seuraavaksi kuuma NFL-kokelas.
Miksi tämän "villikissan" piti oppia kävelemään jälleen?
Miksi hän on nyt vahvempi kuin koskaan?
Näet pian itse.
Ilo tuottaa toimintaa. Se on viehättävää.
Se aloittaa ketjureaktion. Tuottaa tyytyväisyyttä.
Ihanaa, miten tämä ilo saa minut liikkumaan.
Tanssin, koska tunnen sen.
Liikun, koska minulla on se.
Ilo on sydämessä.
Tanssin, koska tunnen sen.
Liikun, koska minulla on se.
Ilo on sydämessä.
Puolustuspään Josh Paschal -
on yksi Kentucky Wildcatsin isoimmista aseista, -
mutta syöpä löi tämän soturin maahan kaksi kautta sitten.
Hän kävi läpi kolme leikkausta ja joutui opettelemaan kävelemisen.
Mikä tämän riemullisen paluun takana on? Katsotaanpa.
Hän on 190-senttinen ja noin 136 kiloa pelkkää lihasta.
Kentuckyn puolustaja Josh Paschal synnyttää pelkoa -
vastustajien sydämissä. - Josh Paschal säkittää.
Vastustaja näkee "nelosen" suoraan naamallaan.
Soturi kentällä, jonka joukkuetoverit ja luotsit tietävät tinkimättömäksi, -
tulevaksi NFL-tähdeksi.
Hän on niitä pelaajia, joita monikaan valmentaja ei kohtaa urallaan.
Hän on paitsi erittäin lahjakas urheilija, -
myös uskomaton ihminen, uskomaton nuori mies.
Joshin unelma NFL:ssä pelaamisesta alkoi 5-vuotiaana.
Kun olin pieni, menimme naapuruston lasten kanssa -
pelaamaan keskelle kenttää. Leikin olevani NFL-pelaaja.
Minulla oli pelipaita päälläni, ja juhlin maalia kuin ammattilaiset.
Hän kasvoi kristillisessä kodissa, mutta ei sitoutunut kristillisyyteen.
Minulle se oli vain sunnuntaisin tapahtuvaa toimintaa, -
jolla ei ollut syvempää merkitystä.
Kaikki muuttui 2018 collegen toisen vuoden FCA-tapahtumassa.
Hän jäi tilaisuuden jälkeen ja omalla nöyrällä ja itsevarmalla tavallaan -
sanoi haluavansa puhua elämänsä antamisesta Kristukselle.
Olin nähnyt, millaista on olla suhteessa Jeesuksen kanssa.
Ei vain rukoilua silloin, kun ajat ovat vaikeat, vaan täysi suhde Häneen.
Luottaa Häneen ja antaa Hänen opastaa elämässä.
Ajat kävivät pian vaikeiksi Joshille.
Neljä kuukautta uskonratkaisun jälkeen joukkueen valmentaja -
kehotti häntä näyttämään jalassa olevaa läiskää lääkärille.
Se osoittautui pahanlaatuiseksi melanoomaksi ― syöväksi.
Joshua ei murehtinut itseään, vaan perhettään ja joukkuetovereitaan.
Näin heidän reaktionsa. Halusin olla vahva, jotta he olisivat vahvoja.
Halusin heidän tietävän, että minä taistelisin, ja kaikki menisi hyvin.
Päävalmentaja Mark Stoops sanoo -
Joshin sitoutumisen Jeesukseen olleen hänen voimansa.
Hänen uskollaan ja Jeesus- suhteellaan on iso merkitys siihen, -
miten pitkälle hän on päässyt. Hän on itsevarma ja tyyni henkilö.
Josh luotti täysin Jumalaan eikä epäillyt Hänen hyvyyttään.
Se oli aikaa, jolloin pystyin luottamaan uskooni.
Tiesin, kenelle elän ja miksi olen täällä.
Turvauduin Herraan ja luotin Häneen.
Oli lopputulos mikä hyvänsä, se kuului Hänen suunnitelmaansa.
Syöpä vaati kuitenkin kolme leikkausta.
Toipuminen oli vaikeaa. Hänen täytyi oppia kävelemään uudestaan.
Hänen sitoutumisensa kuntoutukseen ja paluuseen -
innoitti joukkuetovereita ja valmentajia.
Hän oli voiman majakka joukkueelle.
Oli hän kentällä tai ei, kamppailunsa aikana, jolloin diagnoosi tuli, -
hän tuli paikalle hymy kasvoillaan ja rohkaisi joukkuetovereitaan.
Kaikki saivat siitä voimaa.
Vain neljä kuukautta leikkauksen jälkeen Josh taisteli tiensä -
takaisin aloituskokoonpanoon. Syövästä vapaana.
Puhutaanpa Josh Paschalista.
Tämä on hänen vuoden ensiesiintymisensä.
Hän on vihdoin palannut. - Ja terveen papereilla.
Mikä kohottava fiilis Kentucky Wildcatsille.
En uskonut sen olevan mahdollista, -
mutta Kristuksessa kaikki on sitä.
Se merkitsee vielä enemmän, kun tietää, mitä hän kävi läpi.
Hän voitti syövän. Hänen sinnikkyytensä ja elämänasenteensa, -
hän tietää tulleensa siunatuksi armolla -
ja hän jakaa sitä muille.
Olen ylpeä sinusta, poikani. Kaikki kunnia Jumalalle.
Uskon, että Hän käytti minua toimiakseen ympäristössäni.
Niiden nuorten miesten vuoksi, -
jotka eivät vielä ole antaneet elämäänsä Herralle, -
mutta ovat kahden vaiheilla.
He näkevät tämän ohjelman ja haluavat oppia Hänestä lisää.
Jeesus on ainoa oikea kuningas.
Hän on rakastava, huolehtiva ja Hän on Isä. Taivaallinen Isämme.
Hän on aina läsnä. Hän on huoneessa kanssasi.
Uskon, etten tule koskaan olemaan yksin, koska Hän on Herrani.
Hän ympäröi minut, on vierelläni ja mukana kaikessa mitä teen.
Sähköpostikysymyksen aika.
"Onko raamatullista mennä Healing Roomiin rukousta varten?
Herra kehotti minua unessa menemään sellaiseen, mutta pelkään.
En halua sotkeutua mihinkään ei-raamatulliseen."
Raamattu sanoo: "Jos joku teistä sairastaa, -
kutsukoon tykönsä seurakunnan vanhimmat" (Jaak. 5:14).
Mene Healing Roomiin, jossa heitä on, ja anna heidän rukoilla puolestasi.
Uskon rukous nostaa sinut.
Jos olet saanut unessa kehotuksen mennä, niin mene ihmeessä.
Sananpaikkoja aiheesta löytyy paljon.
Healing Roomsin modernit juuret juontavat John G. Lakeen Seattleen.
Siellä ensimmäinen sai alkunsa.
Se on mahtavaa, parantumiseen uskovat ovat halukkaita -
panemaan kätensä päällesi ja rukoilemaan puolestasi.
Se on raamatullista. Tässä Room. 12:12: -
"Olkaa toivossa iloiset, ahdistuksessa kärsivälliset, rukouksessa kestävät."
Jumalan siunausta teille kaikille, nähdään taas ensi viikolla.
Sinulla on kaikki, minkä piti tehdä sinut onnelliseksi.
Lupaava ura, paljon ystäviä ja kasvava perhe.
Elämä on silti tyhjää. Jotain puuttuu.
Vain Jumala voi tuoda tarkoituksen elämään.
Onnellisuus tulee Hänen tuntemisestaan.
Katso ohjelmastamme, kuinka Hän voi muuttaa elämäsi.
Jos tarvitset keskustelukaveria, joka välittää, -
Klubi 700:lla on rukouspalvelijoita valmiina vastaamaan soittoosi.
Soita tai kirjoita heille jo tänään.
Suomennos: Markus Nurmesniemi